CELEX: 32014R0697
Language: et
Date: 2014-06-24 00:00:00
Title: Komisjoni määrus (EL) nr 697/2014, 24. juuni 2014 , millega muudetakse määrust (EÜ) nr 906/2009 seoses selle kohaldamisajaga  EMPs kohaldatav tekst

25.6.2014   
            
            
               ET
            
            
               Euroopa Liidu Teataja
            
            
               L 184/3
            
         KOMISJONI MÄÄRUS (EL) nr 697/2014,
   24. juuni 2014,
   millega muudetakse määrust (EÜ) nr 906/2009 seoses selle kohaldamisajaga
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 26. veebruari 2009. aasta määrust (EÜ) nr 246/2009 asutamislepingu artikli 81 lõike 3 kohaldamise kohta liinilaevandusettevõtjate teatavat liiki kokkulepete, otsuste ja kooskõlastatud tegevuste suhtes (konsortsiumid), (1) eriti selle artiklit 1,
   olles konsulteerinud konkurentsi piiravat tegevust ja turgu valitsevat seisundit käsitleva nõuandekomiteega
   ning arvestades järgmist:
   
               (1)
            
            
               Komisjoni määrusega (EÜ) nr 906/2009 (2) tehakse liinilaevanduskonsortsiumidele aluslepingu artikli 101 lõikes 1 sätestatud keelust grupierand eeldusel, et teatavad tingimused on täidetud. Kõnealune määrus kaotab kehtivuse 25. aprillil 2015 kooskõlas määruse (EÜ) nr 246/2009 artikli 2 lõikega 1 ette nähtud maksimaalse viieaastase kohaldamisajaga. Komisjoni kogemustest grupierandi kohaldamisel nähtub, et grupierand on konsortsiumide puhul jätkuvalt põhjendatud ning et määruse (EÜ) nr 906/2009 reguleerimisala ja sisu väljatöötamisel aluseks olnud tingimused ei ole oluliselt muutunud.
            
         
               (2)
            
            
               Määrusega (EÜ) nr 906/2009 lihtsustati ning muudeti oluliselt konsortsiumide suhtes kohaldatavaid eeskirju. Kuna uus õigusraamistik on kehtinud ja seda on kohaldatud ainult lühikest aega, tuleks edasisi muudatusi käesolevas etapis vältida. Sellega hoitakse ära asjaomase sektori ettevõtjatele nõuete täitmisega kaasnevate kulude suurenemine.
            
         
               (3)
            
            
               Seetõttu tuleks määruse (EÜ) nr 906/2009 kohaldamist pikendada veel viie aasta võrra,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 906/2009 artiklis 7 asendatakse kuupäev „25. aprill 2015” kuupäevaga „25. aprill 2020”.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas. Seda kohaldatakse alates 25. aprillist 2015.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 24. juuni 2014
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 79, 25.3.2009, lk 1. Alates 1. detsembrist 2009 on EÜ asutamislepingu artiklid 81 ja 82 nimetatud vastavalt ümber ELi toimimise lepingu artikliteks 101 ja 102.
   
      (2)  Komisjoni määrus (EÜ) nr 906/2009, 28. september 2009, asutamislepingu artikli 81 lõike 3 kohaldamise kohta liinilaevandusettevõtjate teatavat liiki kokkulepete, otsuste ja kooskõlastatud tegevuse suhtes (konsortsiumid) (ELT L 256, 29.9.2009, lk 31).